8 март / Ден на жената, Екскурзия за 8 март в Рим със самолет
СПЕЦИАЛНО САМО ЗА 8 МАРТ С УВАЖЕНИЕ КЪМ ДАМИТЕ!
Програма с водач от България и най-добрия лицензиран екскурзовод в Рим!
С включена уникална екскурзия и почерпка в Римска Енотека!
1 ДЕН / 08.03.2016 – Събиране на групата в 10:45 часа на Терминал 1 на летище София. В 12:45 часа излитане за Рим с полет на Уиз еър. Пристигане на летище Фиумичино. Посрещане от наш представител, трансфер от летището до хотелa. Следва екскурзия „Жените в Древен Рим“ /включена в цената/ – женските профили от древен Рим – Вълчицата, Римската Богиня, сабинянките и жените на Великата Империя – Клеопатра, Ливия, Джулия – следвайки историята на тези женски образи ще разгледате Circo Massimo, Колизеума (отвън), арката на Император Константин, Форумът на римляните, Форумът на императорите, Капитолийския хълм. Екскурзията се провежда на български език с продължителност около 3 часа и половина и включва Римски аперитив в местна Енотека (напитка с почерпка за празника). Свободно време. Нощувка.
2 ДЕН / 09.03.2016 – Закуска. Свободно време за самостоятелно разглеждане на Рим. Нощувка.
3 ДЕН / 10.03.2016 – Закуска. По желание допълнителна екскурзия „От барокът до светът на киното“ – Фонтана ди Треви, площад Минерва, Пантеона, сената (Palazzo Madama), площад Навона. Пантеонът е построен през 27-25 г.пр.н.е като храм на деветте божества на седемте планети от официалната религия в Древния Рим. Той е най-добре запазената от всички древни римски сгради. Използван е като храм през цялата му история. Тук се намират гробовете на последните италиански крале, както и останките на художника Рафаело, архитекта Балдесаре Перуци и музиканта Арканджело Корели. Купoлът на Пантеона е отворен и неговата специфична енергия завихря дъжда като фуния (при валеж). Площад Навона с фонтана на четирите реки – творение на най-известния бароков архитект Жан Лоренцо Бернини, Фонтана ди Треви – чието име идва от „tri vie“, защото свързва три улици. Склуптурите във фонтана са на Пиетро Брачи. В центъра на фонтана е фигурата на бог Нептун, а от двете му страни има по една женска фигура, символи на изобилието и здравето. Смята се, че ако човек хвърли монета в него, някой ден ще се върне отново в Рим. А как всичко това се свръзва с киното ще разберете намясто от екскурзовода на групата. Продължителност около 3-4 часа. Цена на допълнителната екскурзия при минимум 8 човека – 25 евро / 49 лв. Свободно време. Нощувка.
4 ДЕН / 11.03.2016 – Закуска. По желание допълнителна екскурзия: Посещение на Музеите на Ватикана и базиликата Св. Петър. Където освен насладата от музеите можете да научите повече за жените на Микеланджело, а в базиликата Св. Петър ще ви разкажат за „Трите дами“. Ще видите залата на Гръцкия кръст, галерията на Канделабри и Араци, залата на географските карти, апартаментите на папите, стаите на Рафаел, Сикстинската капела, Кръглата зала, Египетския музей. Тук ще се запознаете с шедьоврите на италианския Ренесанс и творбите на Микеланджело, Рафаел, Ботичели, Синьорели и др. В базиликата Св.Петър ще видите купола, църквата, криптата и площада. Следва разходка по Via Ottaviano – търговска улица. Обиколка на Ватикана с екскурзовод на български език – цена при минимум 8 човека – 45 евро / 88 лева на човек (с включени входни такси за музеите и предварителна резервация, за да се избегнат опашките) , допълнително заплащане по желание: вход за Купола на Сан Пиетро с асансьор – 7 Е на човек и следват около 320 стъпала до връхната точка – продължителност около 4 часа с кафе пауза. Нощувка.
5 ДЕН / 12.03.2016 – Закуска. Освобождаване на стаите, трансфер до летището за полет от Рим за София.
08.03.2016 София, Терминал 1 – Рим, Фиумичино 12:45ч – 13:45ч
12.03.2016 Рим, Фиумичино – София, Терминал 1 14:20ч – 17:15ч
ПАКЕТНИ ЦЕНИ В ЛЕВА: 860 ЛВ
* Самолетен билет София – Рим – София с редовен полет на Wizz Air с включен малък ръчен багаж /42х32х25 см/.
* Трансфери летище – хотел – летище с луксозни микробуси
* 4 нощувки със закуски в хотел 4* в района на Ватикана в Рим /Marc 'Aurelio 4*/. Хотелът е разположен само на 500 метра от метростанция Корнелия по червената линия на метрото на 4 спирки от църквата Свети Петър. Хотел Marc ‘Aurelio 4* е прекрасен избор за екскурзия и опознаване на Древния Град, тъй като до основните забележителности на Рим като площад Испания или площад Навона се стига лесно и бързо с метрото
* Медицинска застраховка с " Асистанс" 5000 евро на ЗК Уника
* Уникална пешеходна обиколка за празника на дамите „Жените в Древен Рим“ /включена в цената/ – женските профили от Древен Рим – Вълчицата, Римската Богиня, сабинянките и жените на Великата Империя – Клеопатра, Ливия, Джулия – следвайки историята на тези женски образи ще разгледате Circo Massimo, Колизеума (отвън), арката на Император Константин, Форумът на римляните, Форумът на императорите, Капитолийския хълм. Провежда се на български език с продължителност около 3 часа с кафепауза. Тази екскурзия се предлага само за туристите на RSP Travel
* Римски аперитив в местна Енотека (напитка с почерпка)
* Екскурзоводско обслужване на български език за всички екскурзии с най-добрия лицензиран гид в Рим!
* Водач на групата от България/ при 10 и повече туристи/ или представител на туроператора в Рим.
* Голям салонен багаж /56х45х25 см/ – 70 лв, чекиран багаж: до 23 кг – 90 лв, до 32 кг – 110 лв. Семейство може да се комбинира в един куфар.
* Застраховка “Отмяна на пътуване“ /по желание/– възстановява изплатената сума, при отказ по здравословни и други причини, определени от ЗК Армеец
* ВАЖНО: По решение на италианските власти всички гости на Рим да заплащат задължително градска такса (city tax) както следва – по 4 евро на човек на ден при настаняване в хотели 3* и 6 евро на човек на ден в хотели 4*. Таксата се заплаща лично от туристите на рецепцията на хотелите.
* Слушалки за беседите на екскурзовода по време на всички екскурзии 2 евро на ден
* С цел избягване на задръстванията, придвижването по време на всички екскурзии става с градски транспорт. Цена за еднократен билет 1, 5 евро, дневна карта за градски транспорт и метрото на цена 7 евро на ден.
Пълното описание на програмата ще намерите в нашия сайт или в офиса ни:
rsptravel.com/...
08.03 – 12.03.2016 / 5 ДНИ, 4 НОЩУВКИ